Diari Oficial de la Generalitat Valenciana


Sumari del DOGV 4724, del 01-04-2004 (2004/2829)

Actuacions de juí ordinari número 315/2001. Cèdula de notificació.
------------------------------------------------------------------

### Dades del document

Número de DOGV
:   4724

Data del DOGV
:   01-04-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/2829


Organisme emissor
:   Jutjat de Primera Instància Número 4 de Vinaròs

Tipus de document
:   Anunci

Actuacions de juí ordinari número 315/2001. Cèdula de notificació. [2004/Q2829]
  
Part demandant: Fusternest, SL
  
Part demandada: Bansalsa, SL
  
Sobre: ordinaris
  
Al juí a què es fa referència s'ha acordat lliurar a la part demandada la sentència el text de la qual, literalment, diu així:
  
«Sentència
  
Vinaròs, 17 de juny de 2002
  
José Luis Ramírez Ortiz, jutge del Jutjat de Primera Instància i Instrucció número 4 d'esta població, ha vist les presents actuacions de juí ordinari que se seguixen amb el número 315/2001, a instàncies de Fusternest, SL, representada per la procuradora la senyora Cruz Sorribes i assistida de la lletrada la senyora Martínez Ejarque, contra Bansalsa, SL, en situació processal de rebel·lia.
  
Decisió
  
Que amb l'estimació íntegra de la demanda formulada per Fusternest, SL, representada per la procuradora la senyora Cruz Sorribes i assistida per la lletrada la senyora Martínez Ejarque, contra Bansalsa, SL, en situació processal de rebel·lia, declare la plena validesa del conveni transaccional firmat entre les parts el dia 6 de juny de 2000, així com l'incompliment de l'obligació que hi havia sobre la demandada de permetre l'accés de l'actora al lloc de les obres situat a la localitat de Peñíscola, avinguda del Papa Luna, edifici Eurosol, café espectacle Bámbola, i condemne la demandada que, en compliment de les obligacions que provenen del conveni esmentat, permeta a l'actora accedir al lloc on s'hi han d'executar en el termini de 15 dies, comptadors des de la notificació de la present resolució, a fi que estes puguen començar, cosa que permetrà el desplegament de la plena efectivitat del que s'ha acordat, amb l'advertència que, si no ho fa així, es considerarà resolt el conveni que vincula les parts, i la demandada haurà de pagar a l'actora la suma d'1.193.377 pessetes en concepte de danys i perjuís més els interessos legals d'esta quantitat. Tot això amb expressa imposició de les costes del juí a la part demandada.
  
Contra esta sentència s'hi podrà interposar un recurs d'apel·lació davant l'Audiència Provincial de Castelló, recurs que caldrà preparar davant d'este jutjat en el termini de cinc dies des de la notificació.
  
Lliureu un testimoni de la present resolució per a unir-lo a les actuacions principals i porteu l'original al llibre de sentències d'este jutjat.
  
Esta és la meua sentència, que pronuncie, mane i firme».
  
En atenció al desconeixement de l'actual domicili o residència de la part demandada, mitjançant la provisió de data 4 de març de 2004, el jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació.